Қазiргi кезде республикамыздың егемендiгi мен бейбiтшiлiгiн сақтауда тұлғаның патриоттық құндылықтарын дамыту арқылы Қазақстандық патриотизмді қалыптастыруға үлкен мән берiлiп отырғандығы Қазақстан Республикасы Конституциясында, Қазақстан Республикасы “Бiлiм туралы“ Заңында, Қазақстан Республикасы Мемлекеттiк “Бiлiм“ бағдарламасында, Қазақстан Республикасы Президентiнiң республика халқына жолдауларында, Қазақстан Республикасы тарихи сананы қалыптастыру, Қазақстан Республикасы мәдени-этникалық білім беру тұжырымдамаларында, “Адам құқықтарының жалпыға бiрдей декларациясында“, “Бала құқығы туралы декларацияда“ және үкiметтiң құжаттарында, ғылыми-зерттеу жұмыстары мен ағымдағы басылым беттерiнде айқын аңғарылады.

Қазақстан Республикасы Мемлекеттiк “Бiлiм” бағдарламасында тәрбие жүйесiн жетiлдiруге байланысты алдына қойған негiзгi мақсаты - “қазақстандық патриотизм, азаматтық, iзгiлiк және жалпыадамзаттық құндылықтар идеяларының негiзiнде тәрбиеленушiнiң жеке тұлға ретiндегi сапалық қасиетiн қалыптастыру” – деп бүгiнгi ХХI жаһандану ғасырында ұлттық мәдениет пен өркениеттi өзара кiрiктiре отырып, жеке тұлға қалыптастыру көзделiп отыр.

Еліміздің алдыңғы қатарлы 50 мемлекеттердің қатарынан көрінуі, экономикалық еркiн аймаққа мүше болуға ұмтылысы, бiздiң алдымызға үлкен маңызды мiндеттердi жүктейдi. Бүгінгі жаһандану үрдісінде патриотизм ұғымы тек мемлекеттiк тұрғыда ғана емес, әлемдiк деңгейде бейбiтшiлiк пен тыныштықты сақтау мәселесi тұрғысынан қарастырылады. Қазақстандық патриотизмді әлемдiк тыныштық пен бейбiтшiлiктi сақтаудың негiзгi бiр тұғыры деп айтуға болады.

**Сурет 1 – Тұлғаның патриоттық құндылығын қалыптастырудың теориялық-тұжырымдамалық негіздері**

Патриоттық тәрбиені іске асырудың ұстанымдары

# Патриот тұлғаның қалыптасуы

Тұлғаны дамыту

Тұлғаның патриоттық құндылығын қалыптастыру

Тұлғаны тәрбиелеу

Мектеп оқушыларына патриоттық тәрбие беру

Патриоттық тәрбиенің мазмұны, әдіс-тәсілдері, құралдары

Патриоттық тәрбиенің ұйымдастырудың формалары

«**Қазақстандық патриотизм** - Қазақстанды мекендейтiн барлық ұлт пен ұлыстардың, халықтардың Қазақстан мемлекетi әлемдiк биiктен көрiну жолында бiлiм, мәдениет, экономика, әлеуметтік тұрғыда

дамуына жағдай жасай отырып, елiмiздегi бейбiтшiлiкті, бiрлiк пен тәуелсiздiктi сақтау үшiн барлық күш - жiгерiн жұмсау»,- деп тұжырым жасадық.

 Бүгiнгi жаһандану үрдiсiнде, **патриотизм ұғымы** халықтар мен ұлттардың өз Отанына, мемлекетiне деген сүйiспеншiлiгiмен қатар, әлемдiк дамудың тыныштығы мен бейбiтшiлiгiн сақтау үшiн барлық күш жiгерiн жұмсау, яғни **жалпыадамзаттық патриотизм** тұрғысынан қарастырылады.

**Патриоттық құндылық дегенiмiз -** елi мен туған жерiн, Отанын сүю, мемлекеттiң тәуелсiздiгi мен бейбiтшiлiгiн, әлемдік тыныштықты сақтау үшiн күресу, өзінің ана тілін, дінін, салт дәстүрін бүгінгі заман талабына сай ұлттық мүдде негізінде жетілдіру, қоғамдағы iзгiлiк қарым-қатынасты, табиғат пен адам арасындағы мейрiмдiлiктi, ұлтаралық мәдениеттi дамыту.

Тұлғаның бойындағы патриоттық құндылықтарды қалыптастырудың негізгі көзі – отбасы, әулет, әлеуметтік орта, аймақ, мемлекет, әлемдік кеңістік болса, тұлғаның бойындағы патриоттық құндылық - қазақ патриотизмі, ұлттық патриотизм, Қазақстандық патриотизм, жалпыадамзаттық патриотизм арқылы көрініс бере отырып, тұлғаның бойында құндылықтың жоғары көрсеткіштері -мемлекет және ұлт алдындағы міндет, парыз, намыс, ұлттық рух, ұлттық сана, және ұлттық тарихқа, салт-дәстүрге деген сүйіспеншіліктері қалыптасады.

**Мектеп оқушыларына патриоттық тәрбие беру жүйесі**

Мектеп

Отбасы

Әлеуметтік орта

Мақсаты

Міндеттері

Мазмұны

Қоғамның жаңа әлеуметтік даму жағдайында мектеп оқушыларының патриоттық құндылықтарын қалыптастыру.

* Ұлттық тіл, тарих, мәдениетке, ұлттық рәміздерге деген құрметті қалыптастыру;
* Отанның бейбітшілігін сақтауға, экономикалық байлығын дамытуға үлес қосу;
* Ғылыми-техникалық дамуға өз үлесін қосатын патриот тұлғаны қалыптастыру.
* Белсенді тәрбие ортасын құра отырып тұлғаның патриотизмге байланысты көзқарастар мен сенімді қалыптастыру;
* Жаһандану және интеграциялы үрдісте тұлғаның эмоционалдық интеллектуальдық компоненттерін қалыптастыру;
* Ұлтаралық қатынас мәдениеті және патриотизмнің қалыптасуына түрткі тудыру;
* Әлеуметтік негізгі құндылықтарды қалыптастыру және дамыту (рухани, адамгершілік, патриоттық, т.б.);
* Патриоттық дағдыларын қалыптастыру үшін практикалық іс-әрекеттерді ұйымдастыру.

Әдістері

Ұстанымдары

Әңгімелесу. Дискуссия. Педагогикалық талап қою. Сендіру. Жаттықтыру. Ынталандыру. Сауалнамалар. Тест тапсырмалары.

Мақсаттылығы. Өмірмен байланысы. Оқушының дара, жас ерекшелігі. Жүйелілік. Бірізділік. Үздіксіздік.Тұлғаны әлеуметтендіру.

Оқыту үрдісіндегі тәрбие

Сыныптан тыс тәрбие

Ата-анамен жұмыс

Мектептен тыс тәрбие

Қазақстан тарихы.

Жалпы тарих.

Құқықтану.

Қазақ әдебиеті.

Орыс әдебиеті.

Музыка.

Еңбекке баулу.

Дене шынықтыру.

Конференция.

Диспут. Кештер.

Кездесулер.

Тәрбие сағаты.

Сынып сағаты.

Жорықтар. Үйірме.

Апталық. Көрме.

Қоғамдық ұйымдар.

Тарихи даңқты жерлерге саяхат.

Мұражай.

Спорт мектебі.

Ата-аналар комитеті.

Жиналыс.

Кездесу.

Семинар.

Кеңестер.

Жеке әңгіме.

**НӘТИЖЕ**

Қазақстанның тәуелсіздігі мен егемендігін, тыныштық пен бейбітшілікті сақтауға, ұлтаралық мәдениетті дамытатын, еліміздің рәміздеріне құрметпен қарау, әлемдік деңгейде бейбітшілік пен өркениеттілікке өз үлестерін қосатын адамгершілік мұраты биік, патриот, намысшыл, қаһарман, қайсар, жігерлі азамат.

Қазіргі таңда қоғамның сұранысына сай “Қазақстан Республикасының жаңа әлеуметтік даму жағдайында мектеп оқушыларына патриоттық тәрбие берудің тұжырымдамасы” дайындалды. Тұжырымдаманың мақсаты – қоғамның әлеуметтік даму жағдайында мектеп оқушыларына патриоттық тәрбие берудің жүйесін айқындай отырып, ұлтаралық қатынас мәдениетін, еліміздің бейбітшілігі мен егемендігін сақтауға, экономикасын дамытуға ықпал ететін тұлғаны қалыптастыруға бағытталды. Патриоттық тәрбие беру тұжырымдамасында төмендегі міндеттер жүйесі қамтылды:

* Қазақстан Республикасының Конституциясына, мемлекеттік рәміздеріне, Қазақстанды мекендейтін барлық халықтардың тарихына, дәстүрлеріне, мәдениетіне және ұлттық ерекшеліктеріне құрметпен қарау;

- мемлекеттік тілге, әлемдік тілдерге және ұлтаралық тіл болып есептелетін орыс тіліне, Қазақстанды мекендейтін басқа халықтардың тілдеріне құрметпен қарау;

* халықтар арасында сүйіспеншілік пен достықты, дін аралық қатынастар бойынша түсінушілікті қалыптастыруға ықпал ету;
* Қазақстан Республикасының бейбітшілігі мен тұтастығын, Отанның экономикалық байлығын дамытуға, Отанды қорғауға және жалпыадамзаттық тыныштықты сақтауға әрқашан дайын болу;

жалпыадамзаттық құндылықтар мен жалпыадамзаттық өркениеттілікті бағалау, құрметтеу (бейбітшілік, тыныштық, қауіпсіздік, еркіндік, ізгілік, тұлғаның еркіндігі мен құқығын қамтамасыз ету);

* мектеп оқушыларына патриоттық тәрбие берудің жүйесін негіздей отырып, ұлттық және әлемдік білім нәрінен сусындаған ғылыми техникалық прогресс көшіне ілесе алатын патриот тұлғаны қалыптастыру.
* Оқушыларға патриоттық тәрбие беруде мектептегі әр қызметкерлердің өзіндік атқарар міндеті бар.
* Мектеп оқушыларының бойына патриоттық құндылықтарды қалыптастыруда пән сабақтарына қойылатын негізгі талаптар айқындалды:
* - пән сабақтарының мектептегі және сыныптағы жүргізілетін патриоттық тәрбие жүйесімен өзара байланыста жүргізілуі, пән аралық байланыс, өткен тақырыптармен жүйелі сабақтастық, оқушылардың іс-тәжірибесі;
* - пән сабақтарының алдына қойылатын мақсатының нақты болуы және педагогикалық тұрғыда негізделуі;
* - сабақтың құрылымында патриоттық тәрбиеге арналған мазмұнның қамтылуы, сабақ мазмұнының оқушылардың патриоттық іс-әрекетінің негізі болуы, берілетін білім мен оқушылардың патриоттық іс-әрекеті арасында байланыстың болуы;
* - пән сабақтарында оқушылардың патриоттық сезіміне ықпал ететін материалдардың қамтылуы;
* - сабақ үстінде оқушылардың танымдық, белсенділік іс-әрекеттеріне ықпал ету, сабақтағы қамтылған материалдар олардың санасына, көңіл-күйіне әсерлі болуын ескеру;
* - сабақтың құрылымы, мазмұны, қолданылатын әдістері мен тәсілдерін айқындауда патриоттық бағыттарына баса көңіл аударылуы керек.
* Қорыта келгенде, ұрпақтан-ұрпаққа мирас болып келе жатқан ұлттық және жалпыадамзаттық құндылықтар арқылы тәрбие беру оқушы бойындағы сана-сезiмдi, намысты, парызды қалыптастырумен қатар егемен елiмiздiң тәуелсiздiгiн, ынтымағын, бiрлiгiн сақтап қалатын патриот-азамат тәрбиелеуге толық мүмкiндiктердің бар екендiгі анықталды.

Қазақстанның әлемдегі бәсекеге барынша қабілетті 50 елдің қатарына кіруге өз үлесін қосатын патриот - азамат

Қазақстан Республикасы мемлекеттік рәміздеріне, халықтардың мәдениетіне, тарихына, дәстүріне, тіліне, дініне құрметпен қарайтын

Отанды қорғауға және жалпыадамзаттық тыныштықты сақтауға өз үлесін қосатын

Халықтар арасындағы достықты нығайтатын

Қазақстан Республикасының экономикалық байлығын дамытатын

Ұлттық және әлемдік білім нәрінен сусындаған, ғылыми - техникалық прогресс көшіне ілесе алатын

Жалпыадамзаттық және ұлттық құндылықтарды менгерген

**Патриоттық құндылықтары қалыптасқан тұлға**